సురేష్ బాబు (అథ్లెట్)

సురేష్ బాబు (10 ఫిబ్రవరి 1953-19 ఫిబ్రవరి 2011) కేరళకు చెందిన భారతీయ క్రీడాకారుడు, ఇతడు డెకాథ్లాన్ పాటు లాంగ్ జంప్, ట్రిపుల్ జంప్  హై జంప్ ఈవెంట్లలో జాతీయ టైటిల్స్ సాధించాడు. సురేష్ బాబు 1972 - 1979 మధ్య ఈ క్రీడలలో ఆధిపత్యం చెలాయించి జాతీయ టైటిల్స్ గెలుచుకున్నాడు.  అదే సమయంలో అంతర్జాతీయ రంగంలో పురస్కారాల కోసం పోటీ పడ్డాడు. వరుసగా జరిగిన ఆసియా క్రీడలలో రెండు ఈవెంట్లలో పతకాలు సాధించిన అథ్లెట్లలో ఇతడు , 1974లో టెహ్రాన్ ఆసియా క్రీడలలోని డెకాథ్లాన్లో కాంస్యపతకం,  1978లో బ్యాంకాక్ ఆసియా క్రీడల లో లాంగ్ జంప్ లో స్వర్ణపతకం గెలుచుకున్నాడు. 2011 జాతీయ క్రీడలకు హాజరైనప్పుడు 2011 ఫిబ్రవరి 19న రాంచీలో సురేష్ బాబు మరణించారు.

 ప్రారంభ జీవితం 
1953 ఫిబ్రవరి 10న కేరళ రాష్ట్రం కొల్లంలో జన్మించిన సురేష్ బాబు సైన్స్ లో పట్టభద్రుడు. అథ్లెటిక్స్‌లో  నేర్పరి. ఇతడు  కొల్లంలోని ఇన్ఫ్యాంట్ జీసస్ హైస్కూల్,  ఫాతిమా మాతా కాలేజీలో అథ్లెట్‌గా రాణించాడు.. జాతీయ స్థాయిలో ఇతడు తొలిసారి 1969లో జలంధర్ జూనియర్‌గా పాల్గొన్నాడు. మూడు సంవత్సరాల తరువాత  హై జంప్ లో జాతీయ ఛాంపియన్షిప్‌ను గెలుచుకున్నాడు. ఈ టైటిల్‌ను ఇతడు మరో ఆరు సంవత్సరాలు నిలబెట్టుకున్నాడు.1974,1977, 1979 సంవత్సరాలలో లాంగ్ జంప్ లో జాతీయ ఛాంపియన్షిప్‌ను, 1974,1976, 1978 సంవత్సరాలలో ట్రిపుల్ జంప్ ను గెలుచుకున్నాడు.  డెకాథ్లాన్‌లో   1974,1975 , 1978లో జరిగిన ఛాంపియన్షిప్లలో జాతీయ వేదికపై తనను తాను నిలబెట్టుకున్నాడు.

 అంతర్జాతీయ కెరీర్ 
1972 మ్యూనిచ్ ఒలింపిక్స్లో ఇతడు మొదటిసారి అంతర్జాతీయ అథ్లెటిక్స్‌లో పాల్గొన్నాడు. అయితే 1974లో టెహ్రాన్ ఆసియా క్రీడలలో తన మొదటి పతకాన్ని గెలుచుకున్నాడు. ఇది డెకాథ్లాన్‌లో కాంస్యం. మరుసటి సంవత్సరం సియోల్ జరిగిన ఆసియా ఛాంపియన్షిప్లో ఇతడు బంగారు పతకాన్ని గెలుచుకున్నాడు. ఈ మధ్యకాలంలో 1973లో మాస్కో లో జరిగిన వరల్డ్ యూనివర్సిటీస్ గేమ్స్ సందర్భంగా భారత విశ్వవిద్యాలయం అథ్లెటిక్స్ జట్టుకు కెప్టెన్‌గా వ్యవహరించాడు. కెనడా ఎడ్మోంటన్ లో జరిగిన 1978 కామన్వెల్త్ క్రీడలకు భారత అథ్లెటిక్స్ జట్టుకు సురేష్ బాబు నాయకత్వం వహించి, లాంగ్ జంప్ లో కాంస్య పతకాన్ని గెలుచుకున్నాడు. ఆ తరువాత 1978లో బ్యాంకాక్ జరిగిన ఆసియా క్రీడలలో బంగారు పతకాన్ని గెలుచుకున్నాడు, అతని 7.85 మీటర్ల విజయ ప్రయత్నం మునుపటి క్రీడలలో టి. సి. యోహానన్ యొక్క 8.07 మీటర్ల కంటే చాలా తక్కువ. తదుపరి ఇతడు  టోక్యో లో జరిగిన 1979 ఆసియా అథ్లెటిక్స్ మీట్‌లో రజత పతకాన్ని గెలుచుకున్నాడు, క్రియాశీల అథ్లెట్గా తన ఏడు సంవత్సరాల కాలంలో సురేష్ బాబు సిలోన్, లాహోర్ , ఫిలిప్పీన్స్‌లో జరిగిన పోటీలలో భారతదేశం కోసం పతకాలు గెలుచుకున్నాడు. 1979లో మాంట్రియల్ జరిగిన ప్రపంచ అథ్లెటిక్స్ మీట్‌లో భారత జట్టుకు కెప్టెన్‌గా ఉన్నాడు.
పతకాల పట్టిక
+ సంవత్సరం  పోటీ  ప్రదేశం  స్థానం  ఈవెంటు  నోట్స్ 1974   ఆసియా క్రీడలు టెహరాన్, ఇరాన్ 3వ   డెకాథ్లాన్  6836 పాయింట్లు 1975   ఆసియా ఛాంపియన్షిప్స్ సియోల్, దక్షిణ కొరియా 1వ     డెకాథ్లాన్  6931	పాయింట్లు	 1978   కామన్‌వెల్త్ క్రీడలు ఎడ్మాంటన్, కెనడా 3వ   లాంగ జంప్  7.94 మీ. 1978  ఆసియా క్రీడలు బ్యాంకాక్, థాయిలాండ్ 1వ   లాంగ్ జంప్ 7.85 మీ.	 1979   ఆసియా ఛాంపియన్షిప్స్ టోక్యో, జపాన్ 2వ   లాంగ్ జంప్  7.94 మీ.

 అథ్లెటిక్స్ నుండి విరమణానంతరం 
సురేష్ కేరళ స్పోర్ట్స్ కౌన్సిల్‌లో స్పోర్ట్స్ ఆఫీసర్‌గా పనిచేశాడు. సురేష్ బాబు గతంలో కేరళ స్టేట్ ఎలక్ట్రిసిటీ బోర్డులో స్పోర్ట్స్ అండ్ గేమ్స్ స్పెషల్ ఆఫీసర్‌గా పనిచేసాడు. ఇతడు అఖిల భారత విద్యుత్ క్రీడా నియంత్రణ మండలి సాంకేతిక కమిటీలో సభ్యుడిగా, బెంగళూరు స్పోర్ట్స్ అథారిటీ ఆఫ్ ఇండియా (సదరన్ సెంటర్) లో కోచ్‌గా కూడా పనిచేశాడు. 

 అవార్డులు, గౌరవాలు 

 అర్జున అవార్డు గ్రహీత, 1978-79

 మూలాలు 

వర్గం:అర్జున అవార్డు గ్రహీతలు
వర్గం:మలయాళీ పౌరులు
వర్గం:2011 మరణాలు
వర్గం:1953 జననాలు
వర్గం:భారతీయ ఒలింపిక్ క్రీడాకారులు
వర్గం:ఆసియా అథ్లెటిక్స్ ఛాంపియన్‌షిప్స్‌లో పతకం సాధించిన భారతీయులు
వర్గం: ఆసియా క్రీడలలో పతకం సాధించిన క్రీడాకారులు
వర్గం:ఆసియా క్రీడలలో పతకం సాధించిన భారతీయులు